Tomac: "Statele UE au votat un acord privind sancţionarea Rusiei, în cazul detenției lui Navalnîi".
Decizia de sancționare a Rusiei a venit ca urmare a procesului inechitabil și detenției lui Aleksei Navalnîi. Sancțiunile ar urma să intre în vigoare săptămâna viitoare și includ blocarea activelor și restricții de călătorie.
Europarlamentarul Eugen Tomac transmite că statele Uniunii Europene au dat dovada unităţii, votând, luni, în unanimitate, un acord privind sancţionarea Rusiei, în cazul procesului şi detenţiei lui Aleksei Navalnîi.Decizia de sancţionare a Rusiei vine ca urmare a procesului inechitabil şi detenţiei lui Aleksei Navalnîi, a încălcărilor grave ale drepturilor omului (precum dreptul legitim la protest paşnic) şi a călătoriei Înaltului Reprezentant al UE, Josep Borrell, la Moscova."Astăzi (luni – n.r.), Uniunea a transmis un semnal de solidaritate pentru societatea civilă democratică din Rusia şi de condamnare pentru regimul lui Putin. Dictatura nu are şanse să reziste într-o lume democratică construită în jurul valorilor europene. Este total greşit faptul că rămân profund divergente opiniile privind gazoductul Nord Stream 2. Trebuie să reţinem că atât timp cât interesele europene nu converg, vom continua să îi acordăm lui Putin şansa de a interveni <după bunul plac> în casa noastră", spune Eugen Tomac.